open-index/open-wikipedia-markdown huggingface dataset:
Mrđe

**Mrđe** je naseljeno mjesto u Bosni i Hercegovini u opštini Drvar koja pripada entitetu Federacija Bosne i Hercegovine. Na popisu stanovništva 1991. u njemu je živjelo 311 stanovnika.

## Geografija
Mrđe leže na lijevoj strani Unca, blizu Drvara. Granica im je s južne strane potok Ljeskovica, sa zapadne strane kose Mrgud i Skrajnja Poljana, sa sjeverne Vijenac i Grab. Selo je za ovdašnje prilike dosta skrovito, smješteno na malom prostoru. U Mrđama su kuće okupljene u porodične grupe. One se negdje dodiruju a negdje su udaljene i po nekoliko stotina metara. Selo je razbijenog tipa, kao i uopšte sva ovdašnja sela. Vode su: Unac, Ljeskovica, Čičića sklop, Aleksića Potok. Ovaj izvire ispod Sedre i teče u Unac kao i ostali. Izvori su Čičića Vrelo i Simurdića Vrelo. U selu je napravljen bazen na rijeci Ljeskovici.

## Historija
Ovo je jedan od rijetkih predjela drvarskog područja na koje nema vidljivih tragova iz ranijih istorijskih vremena.

U Drugom svjetskom ratu i u vremenu ustanka 1941, krajem septembra Drvar su zauzele italijanske trupe. U nedostatku bolničkih kapaciteta u proljeće 1942, pored bolnice u Ataševcu, i u selu Mrđe je izgrađena improvizovana bolnica (jedan paviljon) od drvenog materijala.

## Stanovništvo

## Privreda

## Reference

## Vanjske veze
Očigrije

**Očigrije** je naseljeno mjesto u Bosni i Hercegovini u opštini Bihać koja pripada entitetu Federacija Bosne i Hercegovine. Na popisu stanovništva 1991. u njemu je živjelo 54 stanovnika.. U dugoj istoriji, a i geografski, ovo je selo pripadalo Drvaru.

## Geografija
Selo se nalazi na lijevoj strani ušća Unca u Unu. Uz Unac mu je kraća strana a više se pruža uz Unu. Na jug se pruža do šume i pašnjaka Uvala a na istoku je planina Zagorje. Dio uz Unu je plodno zemljište, ostali dio je kamenita neplodna plećina. Izvora nema. Selo je razbacanog tipa iz dva dijela, Namastir (Župa) i Očigrije.

## Historija
I u ovom selu ima jedna gradina i jedna Crkvina.

## Stanovništvo

## Privreda

## Reference

## Vanjske veze
Šipovljani

**Šipovljani** su naseljeno mjesto u Bosni i Hercegovini u opštini Drvar koja pripada entitetu Federacija Bosne i Hercegovine. Na popisu stanovništva 1991. u njemu je živjelo 998 stanovnika. Najstarija porodica u Šipovljanima je porodica Tadić.

## Geografija
Ime sela potiče od mnoštva šipaka. Selo je razbijenog tipa i dijeli se na krajeve: Nagrađe, Vaganac, Drobnjak, Pod Brinom, Zavođe, Grana, Podovi (Nad Brinom), Uvale (Potkoritnjača).

Najvećim delom Šipovljani leže u kotlini rijeke Unac, dok se jednim dijelom uzdiglo na tavanastu  visoravan sa desne strane rijeke. Selo na istoku dopire do najvišeg vrha Klekovače, na jugu je omeđen potokom Visućica, na sjeveru teče potok Drobnjak. Sa zapada zatvaraju vidik Jedovnik, Pačarizova kosa, i Cicibor.  Položaji su ovom selu mnogovrsni: od niskih župnih do najvičih planinskih. Stoga su radne zemlje vrlo različitih položaja. Selo je puno i izvora i ne oskudijeva u vodi. Vode su: Unac, Visućica, Ravni Potok, Šarić, Drobnjak. Ravni Potok izvire ispod Sklopića, Šarić ispod Pačarizove Kose i utiču obadvoje u Visućicu. Drobnjak postaje iz dva manja potočića: Jareta i Točkova. Oni se kod Majdana sastaju i dobivaju ime Drobnjak. koji se uliva u Unac. Osim tih potoka ima u selu dosta izvora: Zaspa, Vrbica, Točak, Točak pod Gradinom, Tomasovića Vrelo, Kavurovac, Radanka, Bajića Točak, Točak Košića, Kupano vrelo. Jedino u dijelu sela Podovi nema žive vode.

## Historija
Na teritoriji Šipovljana se nalaze arheološki tragovi iz raznih perioda. Na prvom mjestu treba spomenutu   gradinu na istoimenom brdu, odmah povrh brda Visuća. Utvrđeno je da se ispod te gradine nalazilo manje rimsko naselje, jer su arheolozi registrovali "rimsko groblja" sa upotrebom ranijih rimskih spolija. Tu je i srednjovekovni grad Visućica ili **Visuć grad**, podignut na strmoj kamenitoj litici, još uvijek je dobro očuvan. Istorijski izvori ne spominju grad pod tim imenom, ali se zato spominje grad Unac. Na Raljevinama, takođe pored grada Visuća, ima Crkvina, gdje se raspoznaju temelji omanje crkve. I u sklopu, na Ocrkavlju, bila je nekada crkva sa dosta zida i obrušenog kamena. Kad je narod na tom mjestu htio podići novu crkvu, spahija Osmanbeg Kulenović je zabranio gradnju, a sav stari kamen odvezao i ozidao njime svoj čardak.

## Stanovništvo

## Privreda

## Reference

## Vanjske veze
Trninić Brijeg

**Trninić Brijeg** je naseljeno mjesto u Bosni i Hercegovini u opštini Drvar koja pripada entitetu Federacija Bosne i Hercegovine. Na popisu stanovništva 1991. u njemu je živjelo 382 stanovnika.

## Geografija
Trniinić Brijeg je kao i sva sela donjeg Unca dugo i usko selo. No dužina sela ne ide istim pravcem kojim i dužina Unačke Župe nego se ovom unakrsno sječe. Stoga svako ovo selo ima u svome sastavu po komadić župe i po komadić sviju onih strana, zaravni i pleća što se iznad Župe uzvijaju na obe strane sve do planinskih kosa, kao skrajnjih planinskih vidika. Selo ima prirodne granice samo na zapadu i istoku. Na zapadu čine granice Misije i Jadovnik, na istoku Klekovača i Crljivica. Prema jugu i sjeveru nema nikakave vidne granice, a ni po udaljenosti kuća ne može se raspoznati gdje prestaje jedno selo, a otpočinje drugo.

Selo je razbijenog tipa. Djeli se na šest krajeva: Trninića Brijeg, Prnjavor, Kamenica, Crljivica (Rečkovac), Podovi, Otaševac. U glavnom kraju, Trnjinića Brijegu, kuće su prilično nablizu, tako da ovaj kraj pruža vid napola zbijenog sela.

## Historija
Na zemljištu Trninića Brijega nisu primijećeni tragovi niti ostaci kakvog naselja ili građevine iz starijih vremena.

U novije doba ima zapis o Trninića Brijegu. Muhamed-beg Kulenović - Bukovača,  koji je bio jedan od  gradonačelnika Bosanskog Petrovca,  sredinom 1907., imao je i velike posjede u selu Trninić u  blizini  Drvara. U Trniniću je 30. augusta  1907. iznenada  zapaljen njegov čardak, u kojem je stanovao njegov subaša Bešir  Kujundžić. Čardak je potpuno izgorio, a požar je  zahvatio i hambar, u kojem se nalazilo oko 15.000 oka raznog  žita, ali je hambar ipak jedva  spašen od potpunog uništenja. List Bošnjak,  povodom toga događaja pisao je: "Radi ovakih događaja, koji se po cijeloj Bosni i Hercegovini često odigravaju, trebali bi već jedan put da se i naši srbofili otrijezne i uvide,  što se od nas Muslimana radi,  te odkuda  to  sve dolazi i da nam Vlasi kule pale, ubijaju nas i svako nam zlo i štetu nanose te da nas od njih ništa drugo ne čeka,  nego naša velika i žalosna propast, pa opet hoće u slogu sa starodavnim neprijateljem i zakletim dušmaninom"

## Stanovništvo

## Privreda

## Reference

## Vanjske veze
Trubar

**Trubar** je naseljeno mjesto u Bosni i Hercegovini u opštini Bihać koja pripada entitetu Federacija Bosne i Hercegovine. Na popisu stanovništva 1991. u njemu je živjelo 312 stanovnika.

## Geografija
Trubar se prostire južno i jugoistočno od Osredaka i Malog Cvjetnića od kojih ga dijeli planina Vučijak i uvala Kordina Draga. Na zapadu su Lički Osreci i Dugopolj i rijeka Una. Od Grahova s juga dijeli ga kosa Ujilice i njen niži dio Lijeska od sela Tiškovac, na istoku su vrhovi Metle i Bobare koji dijele selo od Kamenice. Prostor sela je kamenito "vrletno" i bezvodno tlo. Tek mjestimično ima obradivog zemljišta i bez kamena. Vode su Točak Dolovski, Jasikovac i Kruškovac. Jasikovac nije živa voda. Mještani su davno sa konjima utabali zemljište, učinili ga nepropusnim i tako je nastalo manje jezero za napajanje stoke. Samo je jedan izvor po imenu Točak, ali on snabdjeva samo dio sela.

## Historija
Na Trubaru ima više tragovova nekadašnjih naselja. Na Džidovini je bilo starodrevno groblje, jer tu ima ostataka nadgrobnih ploča. Na Gradini je nađeno hrbina i bakrenih predmeta. Postoji još nekoliko starinskih suvozida.

## Stanovništvo

## Privreda

## Reference

## Vanjske veze
Uvala (Istočni Drvar)

**Uvala** je naseljeno mjesto u Bosni i Hercegovini u opštini Istočni Drvar koja pripada entitetu Republika Srpska. Na popisu stanovništva 1991. u njemu je živjelo 33 stanovnika.

## Geografija

## Historija

## Stanovništvo

## Privreda

## Reference

## Vanjske veze

* Sajt opštine Istočni Drvar
Veliki Cvjetnić

**Veliki Cvjetnić** je naseljeno mjesto u Bosni i Hercegovini u opštini Bihać koja pripada entitetu Federacija Bosne i Hercegovine. Na popisu stanovništva 1991. u njemu je živjelo 212 stanovnika.

## Geografija
Predio između Une i Unca je uzvišenje različitih reljefnih obilježja. Na njemu je smješteno nekoliko naselja kaja su sva poslije rata 92 – 95 administrativno pripojena Bihaću. Jedno od takvih je i Veliki Cvjetnić na priločno velikoj zaravni, južno od Očigrija , koje je kod samog ušća Unca. Zapadno je dolina Une, južno su doline Krke i potoka Ćelije, iza koje je Mali Cvjetnić. Jedan uski župni dio je je uz samu Unu. Ovo selo ima dugu i hladnu zimu zbog vrlo čestog duvanja sjevernog vjetra (bura)

## Historija
I ovdje ima nekoliko neistraženih gradina i crkvina. Jedna je Gradina Krčka, iznad rijeke Krke, zidana suvozidom. Na Sjenici je Sjenička Gradina. Današnja crkva je zidana na temeljima neke stare crkve. Uokolo crkve ima mnoštvo velikih kamenih nadgrobnih ploča. U narodu postoji predanje o Ugrima kao vladaocima ovih krajeva.

## Stanovništvo

## Privreda

## Reference

## Vanjske veze
Veliko Očijevo

**Veliko Očijevo** je naseljeno mjesto u Bosni i Hercegovini u opštini Bihać koja pripada entitetu Federacija Bosne i Hercegovine. Na popisu stanovništva 1991. u njemu je živjelo 72 stanovnika.

## Geografija
Njegov prirodni i geografski položaj više opredjeljuju pripadnost drvarskom području. Veliko Očijevo se nalazi sa desne strane Unca koji je južna granica. Na jednom mjestu Unac pravi malo proširenje i taj dio ima župski karakter (Luke). Svi ostali položaji su visinski, neki i planinski. Prema zapadu je Malo Očijevo, prema sjeveru i istoku su kose Osječenice. Selo je jako krševito s vrlo plitkim slojem plodne zemlje.

Dijelovi područja, uz rijeku Unac, pripadaju Nacionalnom parku Una

## Historija

Istorija Velikog Očijeva se ne razlikuje od istorije Malog Očijeva. Oba Očijeva, kao jedno područje, pominju se u dokumentima kaptola u Kninu iz 14. i 15. stoljeća, koji je morao u nekoliko navrata intervenisati u sukobbima oko prava na Očijevo između porodice Mišljenović i ostalih porodica plemena Kolunić.

U selu je rođen Narodni heroj Jugoslavije Ranko Šipka.

Tu je poginuo Narodni heroj Jugoslavije Marko Orešković, najvjerovatnije iz koristoljublja.

## Stanovništvo

## Privreda
Mještane sela Veliko Očijevo kod Drvara i bukvalno je ogrijlo sunce u svakom smislu. Više od decenije sprski povratnici nisu imali struju i vodu u selu. Veliko Očijevo je prvo mjesto u BiH koje sve potrebe za električnom energijom i toplom vodom zadovoljava uz pomoć solarne energije.

## Reference

## Vanjske veze
Zaglavica

**Zaglavica** može označavati:

*Zaglavica (Drvar), naselje o općini Drvar, BiH
*Zaglavica (Glamoč), naselje o općini Glamoč, BiH
Župa (Drvar)

**Župa** je naseljeno mjesto u Bosni i Hercegovini u opštini Drvar koja pripada entitetu Federacija Bosne i Hercegovine. Na popisu stanovništva 1991. u njemu je živjelo 81 stanovnika.

## Geografija
Grupa sela: Podić, Šajinovac, Župa, Brda i Motike su nekad, u staroj Jugoslaviji bili jedna administrativna cjelina koja se zvala Veliki Štrbci. Mjesta su uistinu po obliku terena odvojena jedno od drugog sa udolinama i uzvišenjima, pa i ako nisu mnogo udaljena, treba dosta vremena da se iz jednog pređe u drugo. Župa je najniže, uz Unac. Ovo se podrušje nalazi između Preoca, Tičeva, Ljeskovice i druge grupe sela koja se nekad zvala Mali Štrbci. Kao vidnije granične tačke su Oštra Luka, Jelak i Borovnjača na zapadu, Kosa i Kozjak na jugu, potok Ljeskovica i Ilina Glavica na sjeveru. Na istoku nema prirodne granice nego se teren lagano uzdiže prema Crnom Vrhu

## Historija
Vidljivih i otkrivenih starina nema na ovom području. Sadašnje stanovništo se doselilo prije Karlovačkog mira 1699. god. i po tome je jedinstveno u području Unca.

## Stanovništvo

## Privreda

## Reference

## Vanjske veze
Župica

**Župica** je naseljeno mjesto u Bosni i Hercegovini u opštini Drvar koja pripada entitetu Federacija Bosne i Hercegovine. Na popisu stanovništva 1991. u njemu je živjelo 62 stanovnika.

## Geografija
Župica je u srednjem toku Unca, na desnoj obali. U blizini je Unac pregrađen i stvoreno je vještačko jezero za potrebe industrije u Drvaru. Sa sjeverne strane su Sklop i Orlovača koji odvajaju selo od Prekaje. Poljice, Bunčevac, Župica i Brda su nekada bili jedno selo pod imenom Štrbci Mali. Dobili su imena po zemljišnom obliku, izuzev Bunčevca. Leže istočno od Štrbaca Velikih, i prostiru se prema Crnom Vrhu i Prekaji. Sa istočne strane im je Klekovača sa vrhovima: Crni Vrh, Kuk, Ikovac, Javorova Kosa. Na drugim stranama nemaju prirodnih granica. Uz korito Unca je Župica, ostali na tavanastim zaravnima. Kuće su po običaju na malo uzdignutijim položajima da bi ravni dio ostao za obradu. Izuzev Unca nema druge žive vode.

## Historija
U zadnjem ratu 92-95 mještani su napustili selo i jako malo ih se vratilo.

## Stanovništvo

## Privreda

## Reference

## Vanjske veze
Biljani Gornji

**Biljani Gornji** su naseljeno mjesto u Bosni i Hercegovini u opštini Ključ koja pripada entitetu Federacija Bosne i Hercegovine. Na popisu stanovništva 1991. u njemu je živjelo 369 stanovnika.

## Geografija
Naselje Gornji Biljani je tipično podrgmečko naselje koje se nalazi na obroncima Ošljaka sa sjevernoistočne strane i Ljunjeva/Gradine sa sjeverozapadne strane. Ovo srednjeplaninsko područje se nalazi na nadmorskoj visini od 400 do 600 m i pokriveno je pašnjacima u bijelogoričnom šumom. Dva sliva dominiraju područjem, južni od kojeg nastaje Biljanska riječica i sjeverni sa ostalim desnim pritokama Sanice. Područje sa izraženom kontinentalnom i donekle jadranskom klimom.

## Historija

## Stanovništvo

Lista zaselaka:
* Mešani
* Košarine
* Domazeti
* Potok
* Mršići
* Marići
* Ančići
* Brankovići
* Babići
* Lazići
* Kokani
* Lakići
* Bibovići
* Bare
* Botonjići

## Privreda
Privredni uslovi omogućavaju dominantne poljoprivredne, stočarske i šumarske djelatnosti. I pored relativno pogodnih uslova za razvoj ovih privrednih dijelatnosti, veliki odliv stanovništva nakon zadnjih ratnih previranja je doprinio da je region dosta osiromašen i privredno neefikasan.

## Reference

## Vanjske veze
Ključka regija
Pištanica

**Pištanica** je naseljeno mjesto u Bosni i Hercegovini u opštini Ključ koja pripada entitetu Federacija Bosne i Hercegovine. Na popisu stanovništva 1991. u njemu je živjelo 160 stanovnika, od toga 132 stanovnika Pravoslavne vjeroispovijesti

## Geografija

## Historija

## Stanovništvo

## Privreda

*Italic text*
pistanica

Pistanica.

## Vanjske veze
Sanica (Ključ)

**Sanica** je naseljeno mjesto u Bosni i Hercegovini u opštini Ključ koja pripada entitetu Federacija Bosne i Hercegovine. Na popisu stanovništva 1991. u njemu je živjelo 2.241 stanovnika.

## Geografija
Područje uz rijeku Sanicu poznato je pod jednim imenom Sanica ili Sanička dolina. Rijeka Sanica izvire iz tri vrela na Grmeču. Jedno vrelo služi za napajanje vodovoda u Bosanskom Petrovcu. Nakon toka od 12&nbsp;km. rijeka se ulijeva u Sanu.

## Historija
Na lokalitetu Crkvena glavica u Sanici Gornjoj nalazi se preistorijsko nalazište. Potiče iz željeznog doba, iz vremena kada su ovdje bili naseljeni Iliri, odnosno njihovo pleme Mezeji. Iz antičkog doba, u vrijeme rimske vlasti na ovim prostorima, potiču ostaci dva napredna rimska naselja, jedno veće na Dvorištu u zaseoku Pantoši u Gornjoj Sanici, a drugo u Biljanima u ravnici pod antičkom utvrdom zvanom Grad. Dolinom Sane prolazila je Klaudijeva cesta, koja je silazila s Bravskog polja u dolinu Sanice što je utvrđeno na osnovu očuvanih rimskih miljokaza kod bivše željezničke stanice u Sanici Donjoj.

U srednjem vijeku Sanica je bila u vlasništvu hrvatske ili bosanske vlastele.

Prvi dokument u kojem se spominje Sanica je povelja iz (datum in Zanichca) povodom presude u sporu radi Sanice (de Zanicha). Izdao ju je vlastelin Vukosav Hrvatinić koji je držao župu Banjicu u kojoj se nalazila Sanica. Bosanski vladar ban Stjepan II Kotromanić prvi je vladar koji ovo područje priključuje bosanskoj državi.

Prilikom sloma srednjovjekovne Bosne koje se simbolično desilo u Ključu i saničko područje nakratko je inkorporirano u sastav Osmanskog carstva. Međutim, osmansko prisajedinjenje Donjih Kraja nije dugo potrajalo, ove oblasti osvojio je iste 1463. godine ugarski kralj Matija Korvin te naredne godine osnovao Jajačku banovinu koja je imala funkciju ugarskog južnog odbrambenog bedema. U sastav ove novoosnovane banovine ušao je i teritorij župe Banjice, a samim tim i Sanica koja će nekoliko narednih decenija egzistirati u ovako definiranom administrativnom sistemu. U periodu od 1493. do 1495. godine i Sanica, zajedno sa Ključem i susjednim teritorijem našla se u sastavu osmanskih posjeda.

Sanička dolina upamćena je i po Prvoj omladinskoj poljoprivrednoj radnoj akciji u periodu 1942, koja je tokom tri mjeseca požnjela 120 vagona žita i isto toliko voća i povrća.

Do sredine prošlog stoljeća bila je Sanica posebno opštinsko mjesto.

## Stanovništvo

## Privreda
* Sanica je poznata po drvnoj industriji.

## Značajne osobe
* Šerif Konjević, poznati pjevač narodne muzike

## Reference

## Vanjske veze

* Info Centar Sanica
* Eko Centar Oaza Mira Sanica
Velije

**Velije** je naseljeno mjesto u Bosni i Hercegovini u opštini Ribnik koja pripada entitetu Republika Srpska. Na popisu stanovništva 1991. u njemu je živjelo 113 stanovnika.

## Geografija

## Historija
Velije se prije rata u Bosni i Hercegovini nalazio u sastavu opštine Ključ.

## Stanovništvo

## Privreda

## Reference

## Vanjske veze

* Sajt opštine Ribnik
Bara (Bosanski Petrovac)

**Bara** je naseljeno mjesto u Bosni i Hercegovini u opštini Bosanski Petrovac koja pripada entitetu Federacija Bosne i Hercegovine. Na popisu stanovništva 1991. u njemu je živjelo 166 stanovnika.

## Geografija

Ovo je jedino selo na petrovačkom području koje je u ravnici pa tako nema prirodnih granica. Pa ipak su kuće rasute u četiri grupe: Gorinčani, Bara, Buna i Banjci. Kroz selo prolazi put za Drinić, koji je sada opština Petrovac u Republici Srpskoj.

U selu postoji nekoliko stalnih izvora, ali i periodskih (mještani ih zovu vremenjaci) koji uglavnom presuše u ljetnom periodu (Vojvodnjača, Buna, Oko, Trešnjevac i drugi). Izvori pripadaju slivu Japage koja je najduža ponornica u Petrovačkom polju.

U Zdenom Dolu, na 680 m. nadmorske visine, u jednoj vrtači, nalazi se pećina. Pećinski kanali su izrađeni u krednim krečnjacima. Ima samo jedan nagnuti kanal sa dva proširenja pa pripada prostim pećinama. Nastala je radom poniruće vode. Sjeverno od pećine su Ježevac (1032 m.), Gradina (1023 m), Kukerda (1043 m.) i Krstasti vrh (1099 m.). U njima ima nekoliko jama čiji su kanali u geološkoj prošlosti predstavljali kolektore jednog snažnog kraškog vrela, kakvo je bilo pećina u Zdenom dolu, čije su vode oticale prema Gorinčanima. Pećina nije turistički interesantna zbog malih dimenzija kanala.

## Historija

Nekad je ovuda prolazio rimski put od Oštrelja prema dolini Sane, o čemu svjedoče dva pronađena miljokaza (krajputaša), jedan u Gorinčanima sa oznakom LVI, drugi u Zdenom dolu koji je nestao. U Bari, kod vrela Vojvodnjača, postojali su svi uslovi da se odmore umorni putnici i stoka jer je put od Drvara preko Oštrelja bezvodan. Slični miljokazi se nalaze i na ostalom dijelovima petrovačkog područja pa se zna da je to Klaudijev put, sagrađen 47/48 god n.e. Danas ovdje nema vidljivih ostataka rimskih zdanja, čemu je razlog intenzivna obrada zemljišta, koje je najbolje na petrovačkom području. Ali, da se ovdje nalazila jedna rimska naseobina vidi se po velikoj količini rimske zidne i krovne opeke, temeljnih zidova, i drugih nalaza. Čak se i njive pored izvora Vojvodnjače nazivaju Ciglane zbog velikog broja iz njih izvađenih rimskih cigli.

Tek su Turci raskrsnice kod Kolunića i Bara pomaknuli kod Petrova vrela i napravili današnji grad Bosanski Petrovac, a put ispod Osječenice pomaknuli da bi išao sredinom Petrovačkog polja.

U selu su rođeni Narodni heroji Jugoslavije Vlado Bajić. i Svetko Kačar Kačo.

## Stanovništvo

## Privreda

## Reference

## Vanjske veze
* Zavičajno udruženje Petrovac 
* Općina Bosanski Petrovac
* Krnjeuša
Bjelajski Vaganac

**Bjelajski Vaganac** je naseljeno mjesto u Bosni i Hercegovini u opštini Bosanski Petrovac koja pripada entitetu Federacija Bosne i Hercegovine. Na popisu stanovništva 1991. u njemu je živjelo 141 stanovnika.

## Geografija

Bjelajski Vaganac je smješten na blagom uzvišenju (u prosjeku 40 metara) između Medenog i Bjelajskog polja, kao dijelova jedinstvenog Petrovačkog polja u podnožju planine Osječenice. Sa sjeverne strane je put Bosanski Petrovac - Bihać, sa južne je selo Cimeše. Uzvišenje obiluje mnoštvom brežuljaka kao što su Osoje, Krivokuće, Vujnovica, Korita, Šujin vrh, Metla, Kruškovac, Vršeljak, Tavani. Prostor obiluje velikim brojem manjih vrtača, koje, ako su uz kuće, služe kao bašta, zbog veće plodnosti. Jedan dio je obrastao niskim trnovitim rastinjem, kamenit je, u potpunosti je neplodan i može se koristiti samo za ispašu stoke. Drugi dio je pitomiji i ima karakter pašnjaka i livada, a djelimično je obrastao šumom (hrastovo - grabovom). Medeno polje na jednom mjestu pravi uvalu i oko te uvale je smješten dio sela, Vaganac. Drugu uvalu čini Bjelajsko polje i tu su Vekići. Treći dio sela, Jazbine, je smješteno na obodu Bjelajskog polja. Te uvale su od kvalitetnijeg zemljišta i služe za zemljoradnju.

U selu nema nijednog izvora pitke vode. Za stoku se koriste lokve a za ljude bunari. Bunari se grade kopanjem valjkaste rupe, koja se iznutra obloži klesanim kamenom, bez betoniranja. Tako je voda, filtrirana prolaskom kroz zemlju, u mogućnosti ući u bunar. Dno bunara je ilovačom obloženo kako bi se sačuvala voda od daljnjeg oticanja. Uz kuće se grade i betonski bunari napunjeni kišnicom. Poslije rata Vaganac je dobio vodovod od Petrovca, a Vekići i Jazbine iz Bjelaja.

## Historija
U selu postoji praistorijska gradina i rimsko utvrđenje. Ima osobine naselja s tragovima građevine. Nalazi: ostaci praistorijske keramike, rimske cigle i sl.

U samom selu nema vidljivih tragova o životu starijem od 200 godina. Možda imena nekih mini lokacija (Čardačina, Gladni han, Krivokuće, Kućerina) upućuju na život u ranijem periodu, ali niko se nije bavio bilo kakvim iskopavanjima koja bi to potvrdila. Nema podataka da je i Gradina u Osječenici istraživana. Nedostatak tekuće vode je sigurno bio presudan da se na ovom malom području u prošlosti nije odvijao žvot. Preci današnjih stanovnika su se uglavnom doselili u 19. vijeku i to pretežno iz Like.

## Stanovništvo

## Privreda

Osnovna privredna djelatnost je uvijek bilo stočarstvo. Nedostatak vode jedino to omogućava, a nedostatak kvalitetnog obradivog zemljišta dozvoljava bavljenje poljoprivredom u sasvim malom obimu. Skromni prirodni uslovi jedino omogućavaju preživljavanje.

Struja je u selo došla 1964. Asfaltnog puta nema.

U selu nema škole, crkve i prodavnice.
## Literatura
*

## Reference

## Vanjske veze
* Zavičajno udruženje Petrovac 
* Općina Bosanski Petrovac
* Krnjeuša
Lady and the Tramp II: Scamp's Adventure

**Maza i Lunja 2: Švrćina pustolovina** () američki je crtani film premijerno prikazan 27. februara 2001. Film je nastavak Diznijevog klasika Maza i Lunja iz 1955. godine.

## Vanjske veze
* 
* 
* 
*
Bravski Vaganac

**Bravski Vaganac** je naseljeno mjesto u Bosni i Hercegovini u opštini Bosanski Petrovac koja pripada entitetu Federacija BiH. Na popisu stanovništva 1991. u njemu je živjelo 98 stanovnika.

## Geografija

Selo je na južnoj strani Bravskog polja, udaljeno od puta Bosanski Petrovac - Ključ, nasuprot Grmeču, a ispod Srnetice, odnosno njenih uzvišenja: Lisina, Crijemušarica, Banjački vrh, Krstasti vrh i Kukerda. Položaj sela je mnogo uzdignut u odnosu na polje, ali ipak ne toliko da dopire do pomenutih vrhova. Selo je podijeljeno na dva dijela, Vaganac i Lerkovac, ali su kuće uglavnom razbacane. Voda nedostaje jer nema ni jednog izvora. Koriste se bunari koji skupljaju vodu cijeđenjem kroz zemlju, a za stoku su iskopane lokve.

U selu se nalaze tri jame tipa bezdani. Jama kod Rakine poljane je u vrhu Zdenog dela na 820 m. n/m. To je prosta jama. Jama na Trišinoj kućerini je na 920 m. n/m. Izgrađena je u krednim krečnjacima. I ovo je prosta jama. Na zidovima ima kalcitske nakite. Posljednja jama ovog tipa u Uvali je istih karakteristika kao i dvije predhodne. U Bravskom Vagancu postoje i dvije jame tipa „zvekare“, nazvane tako jer kamen ubačen u jamu „zveči“. Jedna je kod Janičije ograde ispod Krstastog vrha na Srnetici, a druga na Poljani takođe na Krstastom vrhu. I na kraju, prema Banjičkom vrhu nalazi se i jedna jama stupnjevitog tipa.

## Historija
Na izlazu iz sela pronađen rimski miljokaz.
Ovuda je prolazila cesta iz Dalmacije prema dolini Sane.
U selu je rođen Narodni heroj Jugoslavije Trivo Latinović Garonja.

## Stanovništvo

## Privreda

## Reference

## Vanjske veze
Cimeše

**Cimeše** je naseljeno mjesto u Bosni i Hercegovini u opštini Bosanski Petrovac koja pripada entitetu Federacija Bosne i Hercegovine. Na popisu stanovništva 1991. u njemu je živjelo 139 stanovnika.
## Geografija
Jednom svojom uvalom prema jugu Bjelajsko polje (jedan od dijelova Petrovačog polja) prilazi do ispod same Osječenice. Na obodu te uvale je selo Cimeše, poljskog tipa sa kućama blizu jedna drugoj. Dio sela prema Bjelajskom polju naziva se Konjski brijeg. Na jug, do Osječenice, uzdiže se plećinasta uzvisina Raušovica. Do istoka ih zatvaraju brijegovi: Magarevac, Cimeše, Grabik. Cimeše nema svojih izvora, ali je blizu voda u Bjelaju. Zemljište je vrlo rodno u odnosu na ostali dio Bjelajskog polja.
## Historija
Iznad cimeških kuća nalazi se arheološko nalazište Manastirište (Crkvina). Tu je otkopan temelj crkve u obliku krsta, a okolo se nalazi veći broj gromila (pogrebnih humki). Prekopano ih je 12. U tri su nađene dječije kosti, u ostalim nakiti od bronze i jedna ukosnica od pozlaćenog srebra kao i željezni "rimski" ključ. Čitav lokalitet je višeslojan, u rasponu od 4-og do druge polovine 6-og vijeka. Podobnija ispitivanja pri Zemaljskom muzeju u Sarajevu su utvrdila da je ukosnica iz perioda kada su ovim krajevima vladali Istočni Goti pošto su predhodno ovladali rimskim carstvom u Italiji.

U posljednjem ratu u Bosni i Hercegovini 1992-1995 selo je u potpunosti spaljeno u proljeće 1996. godine. Djelimično je obnovljeno.

### Poznate ličnosti
* Petar Salapura, pukovnik JNA,  načelnik Uprave za obavještajne poslove Glavnog štaba VRS.

## Stanovništvo

## Privreda

## Literatura

## Reference

## Vanjske veze
Dobro Selo (Bosanski Petrovac)

**Dobro Selo** je naseljeno mjesto u opštini Bosanski Petrovac, entitet Federacija Bosne i Hercegovine, Bosna i Hercegovina. Na popisu stanovništva 1991. u njemu je živjelo 901 stanovnika. Smješteno je istočno i sjeverno od Bosanskog Petrovca, uz samo gradsko naselje. Kuće su razmještene na obroncima uzvišenja Šainovca i Ježevca.

## Monolitne ploče

Fondacija “Arheološki park: Bosanska piramida Sunca” registrirala je još jednu prahistorijsku arheološku lokaciju na tlu Bosne i Hercegovine. Na magistralnom putu Bihać – Sarajevo nalazi se uzvišenje Škrakića brdo koje ima komandni položaj u širokoj dolini. Na njemu se nalaze kamene ploče postavljene vertikalno. Okarakterisane su kao monolitne ploče.

## Stanovništvo

## Privreda

## Reference

## Vanjske veze
* Službena stranica općine
Janjila

**Janjila** je naseljeno mjesto u Bosni i Hercegovini u opštini Bosanski Petrovac koja pripada entitetu Federacija Bosne i Hercegovine. Na popisu stanovništva 1991. u njemu je živjelo 354 stanovnika.
## Geografija
Selo je u Bravskom polju, na njegovom sjevernom kraju ispod Grmeča, ispod manjih visova, Sakina greda i Malešavac. Sam najviši vrh planine, Crni Vrh, 1604 metra, je najbliži ovom naselju. Kuće se nižu u pravcu zapad – istok, kao i polje i ima tri grupe kuća: Janjili, Bjelajski do i Gorana. Selo ima dovoljno vode iz nekoliko izvora, čije vode otiču par stotina metara.
## Historija
U blizini Crnog Vrha na visini od 1400 metara nalaze se ostaci neke stare građevine obrasle u smreku i javorovo drvo. Mnoštvo je strmih zidova a unutra je ravan prostor, takođe obrastao šumom. Na gradu su dvoja vrata. Svojom velikom nadmorskom visinom zbunjuje istraživače, ali ipak neki smatraju da je to možda i stari grad Pset, središte istoimene srednjovjekovne župe.. Na još dvije lokacije u selu postoje temelji starih građevina, antička ruševina Crkvina Ovčara i Gradić kod Kuburića kuća.

## Stanovništvo

## Privreda

## Reference

## Vanjske veze
Jasenovac (Bosanski Petrovac)

**Jasenovac** je naseljeno mjesto u Bosni i Hercegovini u opštini Bosanski Petrovac koja pripada entitetu Federacija Bosne i Hercegovine. Na popisu stanovništva 1991. u njemu je živjelo 430 stanovnika.

## Geografija
Naselje je smješteno uz put Bosanski Petrovac – Ključ, u dužini oko 4&nbsp;km, na sjevernoj strani Bravskog polja, ispod Grmečkih vrhunaca. Prostor sela je nagnut prema polju i nije svuda jednake visine. Prosječna nadmorska visina je preko 800 metara. Nema ni jednog većeg izvora vode pa naselje tokom godine ima probleme sa vodosnabdjevanjem.

## Historija

U doba Ilira ovo je bilo granično područje plemena iz dalmatinskog zaleđa (Sardeata i Deura), prema plemenu Mezeji na sjeveru. sa kojima i nije bilo užih kontakata, što se odrazilo i na kasnija vremena. Naime, još i danas, stanovništvo Petrovačkog i Bravskog polja ovo područje ne smatra Bosnom u njenom istorijskom značenju. Bosnom se smatraju područja oko Bosanske Krupe, Lušci Palanka, Sanice i Ključa, pa oko Banje Luke, dakle, sve ono što je sa druge strane Grmeča, u dolinama Une, Sane i Vrbasa, koje su u antici držali Mezeji. Ni u srednjem vijeku Petrovačko s Bjelajskim i Bravskim poljem nije pripadalo Donjoj Slavoniji ni kasnije bosanskim Donjim krajevima, nego je bilo povezano s političkim i vjerskim strukturama na jugu.. Čak i u prvom periodu osmanske okupacije ovo je područje vezano za Kliški sandžak sa sjedištem u Dalmaciji. Tek je mirom u Sremskim Karlovcima 1699 god. i uspostavljanjem granice na Uni ovo područje postalo u svakom pogledu vezano za teritoriju koja čini današnju Bosnu i Hercegovinu.

Gradina više Jasenovca je ruševina zidane građevine. U njegovim raskopinama je nađeno koplje. Druga gradina, na brdu Visoko, je iz rimskog perioda. Tu je pronađen lijepo otesan meki kamen sa likom i sa latinskim natpisom. No, previše je kamen oštećen pa do kraja nije bilo moguće rekonstruisati natpis. Tu je nađen i dukat iz vremena cara Teodosija, čiji je lik na jednoj strani, a na drugoj su car Konstantin Veliki i carica Jelena sa krstom u ruci.
Ovuda su prolazili i rimski i turski put za dolinu Sane.

Kroz selo je nekad prolazila uskotračna pruga Drvar – Prijedor.

U selu je rođen Narodni heroj Mile Latinović.

## Stanovništvo

## Privreda

## Reference

## Vanjske veze
Kapljuh

**Kapljuh** je naseljeno mjesto u Bosni i Hercegovini u opštini Bosanski Petrovac koja pripada entitetu Federacija Bosne i Hercegovine. Na popisu stanovništva 1991. u njemu je živjelo 144 stanovnika.
## Geografija
Kapljuh leži u onom dijelu Bravskog polja gdje se pravac polja lomi i iz južnog prelazi u istočni smjer. Tako je Kapljuh nastavak Smoljane, prostirući se ispod smoljanskih Tavana. Taj dio sela se zove Pod Vrhovije. Drugi dio sela je u polju i taj dio se zove Kapljuh. Treći dio je potpuno odvojen, ispod brda Risovača, Bajramovac i Ježevac i zove se Rsovac. Na sredini polja, ispod sela je brežuljak Katina Glavica. Postoji par malih izvora koji daju vodu preko zime.
Na granici prema Bravskom Vagancu, na Miljevića kućerini, nalazi se na 810 m. n/m. jedna jama stupnjevitog tipa. Izgrađena je u krednim krečnjacima. Danas je bez vode.
## Historija
U Kapljuhu, na lokacji Mramor je pronađen miljokaz udaljen 6&nbsp;km. od onog u Barama. Jedna gradina se nalazi na Latinskom vrhu, vjerovatno rimska utvrda radi osiguranja ceste. Tu je pronađen rimski materijal.
### Poznate ličnosti
U selu je rođen Narodni heroj Jugoslavije Pane Ðukić Limar.

## Stanovništvo

## Privreda
U Kapljuvu je zemlja slaba i neplodna, nepogodna za poljoprivredu. Bio je to razlog zašto je posljednje naseljeno.
## Literatura
* Dr. Rade Davidović -PETROVAČKO POLJE, Novi Sad, 1981
* Ivo Bojanovski -DOLABELIN SISTEM CESTA U RIMSKOJ PROVINCIJI DALMACIJI - Sarajevo 1974

## Reference

## Vanjske veze
Bunara

**Bunara** je naseljeno mjesto u Bosni i Hercegovini i u opštini Bosanski Petrovac koja pripada entitetu Federacija BiH, i u opštini Petrovac koja pripada entitetu Republika Srpska. Na popisu stanovništva 1991. u njemu je živjelo 106 stanovnika.
## Geografija
Selo je smješteno na istočnom dijelu Bravskog polja. Na jugoistoku od Jasenovca je uzvišenje Podovi, pa opet uvala u koju se smjestila Bunara. Iza nje ide opet nagnuta zaravan koja se lagano penje u Srneticu. Svi ovi zemljišni oblici podudaraju se u smjeru sa osnovnim smjerom visoravni Bravsko polje, a to je zapad - istok. A male udolice - vrtače posjane su na sve strane kao sitna gnijezda preko ovih temeljnih površna. Ovdje je i najniža tačka Bravskog polja, tek 606 m. nad morem.

## Historija

## Stanovništvo

Prema popisu iz 2013. godine u Bunari živi 45 stanovnika. Od toga je 40 stanovnika u dijelu koji pripada opštini Bosanski Petrovac, a 5 u dijelu koji pripada opštini Petrovac.

## Privreda

## Reference

## Vanjske veze
Brestovac (Bosanski Petrovac)

**Brestovac** je naseljeno mjesto u Bosni i Hercegovini u opštini Bosanski Petrovac koja pripada entitetu Federacija Bosne i Hercegovine. Na popisu stanovništva 1991. u njemu je živjelo 192 stanovnika.

## Geografija
Brestovac leži između sela Vranovine i Vođenice. Prema donjem ravnom dijelu Vranovine nema izrazite granice, dok ga od Gornje Vranovine dijeli strma, sitnim grmljem i kamenjarem, pokrivena Glavica. Prema Vođenici ograđuje ga blago uzdignuti hrbat, kome najgornji deo nosi ime Vrščić, srednji Klanac, a najdonji Drenovac. Na zapadnoj strani selo ulazi u polje. Kuće su smeštene ivicom ravnice, po podnožju Glavice i Klanca. Selo je razbijenog tipa, sa nekoliko vidnije razmaknutih čopora. Prša, Brestovčić, Dobra Voda su nejaki izvori , ljeti presuše.
## Historija

## Stanovništvo

## Privreda

## Reference

## Vanjske veze
Klenovac

**Klenovac** je naseljeno mjesto u Bosni i Hercegovini u opštini Bosanski Petrovac koja pripada entitetu Federacija Bosne i Hercegovine. Na popisu stanovništva 1991. u njemu je živjelo 229 stanovnika.

## Geografija
Naselje je sješteno uz sami put Bosanski Petrovac - Ključ, na kraju Bravskog polja. Spada u mlađa naselja. Kuće su jedna uz drugu i selo ima karakter drumskog naselja. Nema izvora i selo je bezvodno.
Jedan dio naselja je posljednjom administrativnom podjelom pripao opštini Petrovac. U tom dijelu živi 5 stanovnika.

## Historija
Istočno od Kokoroš Hana a zapadno od vrela Klenovac pronađen je rimski miljokaz. Označavao je rimski put koji je iz Dalmacije išao za dolinu Sane

Nakon aprilskog rata i kapitulacije Jugoslavije 1941 i ovo je selo, kao i cijeli petrovački kraj doživjelo tragične događaje. Stvorena je vlast Nezavisne Države Hrvatske, pa se žandarmerijska stanica nalazila i u Klenovcu. Ustaše su 27. jula pohvatale dio mještana, ili su se oni sami javili ne misleći da vlasti mogu tako nešto činiti, i zatvorili ih u žandamerijsku kasarnu. Sutradan, 28. jula, desio se u istoriji ovog kraja najveći zločin nad mirnim i nevinim seljanima. Svi pohvatani su strijeljani u neposrednoj blizini kasarne. Nakon toga stanovništvo se listom pridružilo ustanicima, koji su tih dana počeli svoje djelovanje na području Drvara.

## Stanovništvo

## Privreda

## Reference

## Vanjske veze
Krnja Jela (Bosanski Petrovac)

**Krnja Jela** je naseljeno mjesto u Bosni i Hercegovini u opštini Bosanski Petrovac koja pripada entitetu Federacija Bosne i Hercegovine. Na popisu stanovništva 1991. u njemu je živjelo 475 stanovnika.

## Geografija

Selo Krnja Jela se nalazi na krajnjem zapadu Bravskog polja, po iskrčenim planinskim proplancima Grmeča, samo je malim dijelom u polju. Sa zapada i sjevera je zatvoreno planinskim uzvisinama, obraslim uglavnom crnogoricom. To su Risovača, Matijevača, Stražbenica, Suvi vrh, Misije, Kosijer, Omar, Dronjkuša. Istočna i južna strana su otvorene prema polju i tu se selo nadovezuje na selo Smoljanu. Kuće su razbacane u nekoliko grupica. U jesen i zimu kroz selo protiču dva manja potoka u dužinama od jednog kilometra. Nekad su ti potočići imali i vodenice.
## Historija

## Stanovništvo

## Znamenite ličnosti
* Nikolaj Mrđa, mitropolit dabrobosanski
* Momir Kecman, rvač, višestruki prvak Jugoslavije u grčko-rimskom stilu

## Privreda

## Reference

## Vanjske veze
Medeno Polje

**Medeno Polje** je naseljeno mjesto u Bosni i Hercegovini u opštini Bosanski Petrovac koja pripada entitetu Federacija Bosne i Hercegovine. Najpoznatije je kao rodno mjesto Jove "zmaja izBosne". Na popisu stanovništva 1991. u njemu je živjelo 92 stanovnika.

## Geografija
Mjesto je smješteno na južnom obodu polja odakle se strmo uzdiže planina Osječenica. Po svom karakteru polje je kraško, ali je zemljište relativno plodno. Kroz polje ne teče rijeka, čak ni potok. Japaga je najduža ponornica u Petrovačkom polju. U vrijeme maksimalnog proticaja, tok Japage se produžuje do Medenog polja i tu gubi vodu. Bojenjem je utvrđeno da se ta voda ponovo javlja u kanjonu Unca pa tako Medeno polje hidrografski pripada slivu Unca. Isto je i sa Suvajom koja takođe za vrijeme velikog vodostaja dolazi do Medenog polja pa se predpostavlja da i njene vode dolaze do Unca.

U predjelu Medenog polja su tri izvora. Badanj i Smrdan su po režimu stalni, sa stalno promjenljivim vodostajem, u zavisnosti od količine podzemnih voda.Ova vrela nemaju otoku pa ih nazivaju "trajni stalni izvori". Treći izvor je Ograđenica.

U ravni polja u predjelu Rastovača je Tredića pećina. Pripada tipu prostih pećina, a po načinu postanka je ponorska.

## Historija
Za vrijeme 2. svjetskog rata tu je bio izgrađen improvizovani aerodrom, odakle je evakuisano oko 2000 ranjenika na liječenje u savezničke bolnice. Poslije rata, na mjestu aerodroma, redovno se 27. jula, na dan ustanka naroda Bosne i Hercegovine održavao narodni zbor.

## Stanovništvo

Više informacija o stanovništvu Medenog Polja od naseljavanja do danas može se naći u knjizi "Medeno Polje, naše selo".

## Privreda
Zbog nedostatka vode uslova za industriju nije nikad bilo pa se stanovništvo isključivo bavilo stočarstvom i zemljoradnjom.

## Reference

## Vanjske veze
* Zavičajno udruženje Petrovac 
* Općina Bosanski Petrovac
* Krnjeuša
Oraško Brdo

**Oraško Brdo** je naseljeno mjesto u Bosni i Hercegovini u opštini Bosanski Petrovac koja pripada entitetu Federacija Bosne i Hercegovine. Na popisu stanovništva 1991. u njemu je živjelo 65 stanovnika.

## Geografija

Selo je smješteno na maloj visoravni iznad mjesta Orašac u bihaćkoj opštini pa tako čini krajnje mjesto na sjeverozapadu opštine Bosanski Petrovac. Nadovezuje se na Prkose. Sa istočne strane su prva uzvišenja Grmeča.

## Historija

I ovdje je jedna od čitavog niza gradina petrovačkog prostora koja pripada ilirskom periodu i vremenu do 9. godine n.e. i ustanka Batona Desitajskog, kada su Iliri morali konačno prihvatiti rimsku okupaciju. Gradina je u Kršu sa platoom veličine 580x284 metra, koji je branjen višestrukim, mjestimično petostrukim bedemima. Možda je to i grad Seretion koji se spominje u istorijskim dokumetima, ali čiji položaj nije utvrđen.
### Poznate ličnosti
* Nikola Vojvodić, Narodni heroj Jugoslavije   
* Miladin Zorić, narodni heroj Jugoslavije
* Mile Mandić, general-potpukovnik JNA, učesnik NOB-e
## Stanovništvo

## Privreda

## Reference

## Vanjske veze
* Zavičajno udruženje Petrovac 
* Općina Bosanski Petrovac
* Krnjeuša
Podsrnetica

**Podsrnetica** je naseljeno mjesto u Bosni i Hercegovini i u opštini Bosanski Petrovac koja pripada entitetu Federacija BiH, i u opštini Petrovac koja pripada entitetu Republika Srpska. Na popisu stanovništva 1991. u njemu je živjelo 131 stanovnika.

## Geografija
Podsrnetica je selo visokog položaja, uzdignuto mnogo iznad južnog, ravnog dijela Bravskog polja i zalazi pomalo u Srneticu. Odmaknuto je od Bravskog Vaganca preko jednog kilometra. Kuće su uglavnom razbacane.

Jedan dio naselja sa 5 stanovnika, posljednjom administrativnom podjelom Bosne i Hercegovine, pripao je općini Petrovac.

## Historija

## Stanovništvo

## Privreda

## Reference

## Vanjske veze
Rašinovac

**Rašinovac** je naseljeno mjesto u Bosni i Hercegovini u opštini Bosanski Petrovac koja pripada entitetu Federacija Bosne i Hercegovine. Na popisu stanovništva 1991. u njemu je živjelo 627 stanovnika.

## Geografija

Na par kilometara od Bosanskog Petrovca, na obe strane puta za Bosansku Krupu, na padinama Grmeča i ravni Petrovačkog polja, smješteno je mjesto Rašinovac. Proteže se skoro do Suvaje. I on je na blagim padinama Grmeča na kojima se prepoznaju uzvišenja: Gradina, Gajevi, Šainovac i Frgića Vrh, a iza je Stražbenica kao međa prema Krnjoj Jeli. Nema izvora vode, osim malo dalje, u polju, je izvor Pećina.

Na 940m. nadmorske visine je Jarčevića jama. Po morfo-genetskom tipu pripada prostim jamama. Kod nje postoji jedan kanal koji se vertikalno spušta u unutrašnjost krednih krečnjaka. Obzirom na izgled pripada tipu bezdani. Iznad jame je široka dolina u fosilnom stanju nekadašnje rijeke koja je bila pritoka petrovačke pra-rijeke i jama predstavlja njen ponor.

## Historija

Gradina Šainovac u Rašinovacu je dimenzija 300x180 metara i datira iz ilirskog doba.

U selu je rođen Narodni heroj Jugoslavije Zdravko Čelar. Jedno mjesto u Srbiji, pored Novog Sada, dobilo je po njemu ime Čelarevo. To mjesto je 1945. kolonizirano stanovništvom sa područja Bosanskog Petrovca. Ovdje je rođen i Narodni heroj Jugoslavije Bogdan Kapelan.

## Stanovništvo

## Privreda

## Reference

## Vanjske veze
* Zavičajno udruženje Petrovac 
* Općina Bosanski Petrovac
* Krnjeuša
Revenik

**Revenik** je naseljeno mjesto u Bosni i Hercegovini u opštini Bosanski Petrovac koja pripada entitetu Federacija Bosne i Hercegovine. Na popisu stanovništva 1991. u njemu je živjelo 145 stanovnika.

## Geografija
Revenik je zapadno od Kolunića kao njegov produžetak, ispod Osječenice, u neposrednoj blizini Bosanskog Petrovca, uz put prema Bihaću.

Pored sela protiče najduža ponornica Petrovačkog polja, Japaga, čija je tačka poniranja sjeverno od Kadinjače (727 m.) i južno od Rastove glavice (680 m.). Voda odavde se pojavljuje u kanjonu Unca, što je utvrđeno bojenjem.

Na Žutoj glavici, na nadmorskoj visini 720 m. nalazi se pećina Manastirka. Postoji samo jedan prost pećinski kanal. Pećina je nastala na mjestu ukrštanja horizontalnih i vertikalnih pukotina, u debelo uslojenim jurskim krečnjacima. Okolo ulaznog otvora je mnoštvo vrtača i krečnjaci su ispresijecani mnogobrojnim pukotinama.
## Historija

U Reveniku je gradić na Žutoj glavici, sa zidovima u malteru i bunarom. Tu je i gradina Kadinjača, na vrlo dominantnom položaju. Oko 1960. g. ovdje su B. Gavela i Branka Raunig otkopali temelje nastambi, koje pripadaju Halštatu C (rano željezno doba). Dolaskom Rimljana u ove krajeve društvena se organizacija plemenske zajednice nije bitnije izmijenila. Iliri su dalje nastavili živjeti u okvirima svoje teritorijalne zajednice (*civitas*), dakle pod vodstvom svojih prvaka (principes,praepositil), ali pod nadzorom rimskih prefekata, kao i ostala ilirska plemena. Čini se da je centar peregrinske civitas bio oko Kolunića i Revenika (Gradina u Koluniću, Gradić na Žutoj glavici i Kadinjača). Koliko je poznato, prvi peregrini su rimsko građansko pravo stekli početkom 2. st. (Trajan, Hadrijan), a konačno za Karakale. Dakle slika manje-više ista kao i u ostalim područjima unutrašnje Dalmacije.

U zaseoku Revenik rođen je veliki jugoslovenski slikar Jovan Bijelić. Bio je autor preko 1800 umjetničkih radova za koja je dobio brojna priznanja. Njegova zbirka umjetničkih djela i ličnih predmeta, pokretno dobro, proglačena je nacionalnim spomenikom Bosne i Hercegovine. Sin Severin je bio poznati jugoslovenski glumac.

## Stanovništvo

## Privreda

## Literatura
* Dr. Rade Davidović -PETROVAČKO POLJE – Novi Sad, 1981

## Reference

## Vanjske veze
* Zavičajno udruženje Petrovac 
* Općina Bosanski Petrovac
* Krnjeuša
Vedro Polje

**Vedro Polje** je naseljeno mjesto u Bosni i Hercegovini u opštini Bosanski Petrovac koja pripada entitetu Federacija Bosne i Hercegovine. Na popisu stanovništva 1991. u njemu je živjelo 113 stanovnika.

## Geografija

Selo je na istočnom kraju Petrovačkog polja, ispod Oštrelja i Klekovače, odnosno njenih obronaka Crvljivice i strme Javorove Kose sa južne strane. Suprotno su Viojla i Bukovačko brdo. Podijeljeno je u dvije grupe kuća, Šekovac i Vedro polje. U podnožju brda Viojla, koja prema legendi leži na mješini vode, nalaze se izvori, iz kojih se vodom snabdjeva šekovački i dio bukovačkog vodovoda. Kada su jake kiše, Šekovcem teče potok Mračaj, koji izvire u Mračaju. Mračaj je nekada bio vrlo aktivan potok. Sa tog izvorišta se do 2 sv. rata Oštrelj snabdjevao vodom pomoću dizel-pumpi, a isti potok je nekad pokretao mlin. Riječni pijesak koji ulazi u sastav šekovačkog zemljišta, govori u prilog činjenici da je Šekovac nekad bio bogat vodom. Mračaj utiče u Begovaču koja teče do Kolunića.

## Historija
Rimski (Klaudijev) put se sa Oštrelja spuštao u Šekovac. Put je išao kroz šumu, a i danas se može lako pratiti. Na njivi Jezerina nađen je Rimski miljokaz (arheolog Sergijevski), ali je nažalost nestao. Dalje je put išao južno od Bukovačkog brda i nastavljao prema Barama.

U selu je rođen Ilija Došen, dugogodišnji funkcioner u socijalističkoj Jugoslaviji. Proglašen je za Narodnog heroja. Osnovao je u Driniću prvu partijsku ćeliju KPJ za područje Bosanski Petrovac, i jedan je od osnivača Nogometnog kluba "Mladost".

Ovdje je rođen i Narodni heroj Milan Ćup.

## Stanovništvo

## Privreda

## Literatura
* Ivo Bojanovski -DOLABELIN SISTEM CESTA U RIMSKOJ PROVINCIJI DALMACIJI - Sarajevo 1974.

## Reference

## Vanjske veze
Vranovina (Bosanski Petrovac)

**Vranovina** je naseljeno mjesto u Bosni i Hercegovini u opštini Bosanski Petrovac koja pripada entitetu Federacija Bosne i Hercegovine. Na popisu stanovništva 1991. u njemu je živjelo 274 stanovnika.

## Geografija

Vranovina leži na obroncima kojima se Grmeč od svog grebena Željeznik spušta u Petrovačko polje. Razlozi takvoj gradnji kuća na krajevima potiču iz vremena turske uprave, kad se svijet sklanjao u zabačenija i nepristupačnija mjesta, u šume i u zaklone, podalje od glavnih drumova, kako ne bi toliko bio na udaru. Osim toga, i spahije nisu dopuštale kmetu, da s kućom i drugim stajama zakrčuje plodnu zemlju, nego su ga potiskivale na kraj, na zemljište koje nije ni za kakvu privredu. Zbog toga i jesu kuće ponajviše na vrlo nezgodnim mjestima, u strani, u vrleti, sa težim pristupom 

Selo sačinjavaju ovi dijelovi: Rakovica, Jevića (Cvikića) Glavica, Vranješki Do, Kapetanov Do i Gornja Vranovina (pod Željeznikom). Klima je oštra, oštrija nego u drugim krajevima Petrovačkog Polja i selo je ne rijetko izloženo sjevernom vjetru. Ovdje snijeg pada ranije i duže se zadržava. Selo Vranovina ima nekoliko omanjih izvora i potoka, kao i jedan jači potok „Vranovina"; Ovaj izvire pod samim Željeznikom, prelazi preko Gornje Vranovine i dopire čak u polje , u nizinu, do sela Brestovca.

## Historija

U ovom selu na sjeveru leži jedna gradina, koju narod naprosto zove „Gradinom".To je ilirska praistorijska građevina, utvrđeno naselje oko čijeg platoa eliptičnog oblika teče odbrambeni zid. Sjeverna strana veoma strma, ostale se supštaju preko tri terase. Površinski su tu nađeni fragmetni keramike. Potiče iz bronzanog ili željeznog doba.

### Poznate ličnosti
* Mirko Jević Mića

## Stanovništvo

## Privreda

## Literatura
* Vejsil Ćurćić -Starine iz okoline Bosanskog Petrovca, Zemaljski muzej Sarajevo, 1902
## Reference

## Vanjske veze
* Zavičajno udruženje Petrovac 
* Općina Bosanski Petrovac
* Krnjeuša
* www.grmec.com – Selo Krnjeuša